## Carlos Mazón visita les zones agrícoles de Torrent i Catarroja danyades per la riuada

*** El president valora la mobilització de 70 milions d’euros de la Generalitat en “mesures àgils i eficaces” per a recuperar l’activitat agrícola i ramadera
* Ha estat acompanyat pel comissari europeu d’Agricultura, Christophe Hansen, i el ministre Luis Planas**

**València.**

El president de la Generalitat, Carlos Mazón, ha mostrat el compromís del Consell amb la recuperació de les zones agrícoles afectades per les riuades i, en este sentit, ha destacat que fins a la data s’han mobilitzat 70 milions d’euros “en mesures àgils, eficaces i sense burocràcia per a recuperar al 100 % l’activitat de les explotacions agrícoles i ramaderes”.

El cap del Consell ha visitat, al costat del comissari europeu d’Agricultura i Alimentació, Christophe Hansen, i el ministre espanyol del ram, Luis Planas, diferents zones agràries danyades de Torrent i Catarroja per a conéixer de primera mà els treballs de reparació que s’estan duent a terme.

Mazón ha valorat les mesures activades des de la Generalitat per a recuperar l’activitat de les explotacions agràries danyades, entre les quals ha remarcat el nou paquet de 5,3 milions d’euros destinat als productors d’arròs, vivers, cultius hortícoles i herbacis.

Així mateix, el president ha recordat l’acompte del pagament de 5 milions d’euros de les ajudes de la PAC per als arrossers, els 20 milions per a reparar infraestructures de regadius i els prop de 30 milions per a recuperar camins rurals a València i Castelló, entre d’altres.

Fecha: 21/02/2025